На основу члaна 4. и члана 94. Закона о запосленима у аутономним покрајинама и јединицама локалне самоуправе („Службени гласник РС“ бр. 21/2016 и 113/2017, 95/2018, 113/2017-др. Закон, 95/2018 – др. закон, 86/2019 – др. закон и 157/2020 - др. закон), члана 12. став 1. и члана 13. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“ број 95/2016) и Закључка Комисије за давање сагласности за ново запошљавање и додатно радно ангажовање код корисника јавних средстава број 112-3644/2015-1 од 18.5.2015. године ОПШТИНСКА УПРАВА КОВИН оглашава

**ЈАВНИ КОНКУРС**

**ЗА ПОПУЊАВАЊЕ ИЗВРШИЛАЧКОГ РАДНОГ МЕСТА**

**I Орган у коме се радно место попуњава:**

ОПШТИНСКА УПРАВА КОВИН, Ковин, ул. ЈНА бр. 5

**II Радно место које се попуњава:**

1. **Стручни послови на изради развојних пројеката**, у звању млађи саветник, Одељење за привреду, имовинско-правне послове и послове локалног економског развоја– 1 извршилац.

**Опис послова:** врши административно-техничке послове за потребе ЛЕР-а; прати рад седница које се организују у области развоја и инвестиција; учествује у изради нацрта пројеката и припрема одређене податке (подлоге) за израду пројеката; води евиденцију објављених конкурса за доделу средстава за развој и препоручује осталим извршиоцима, односно субјектима подношење пријава, односно захтева за доделу средстава; сачињава информације, анализе и извештаје за потребе органа који се баве планирањем и извршавањем развојних послова; стара се о евиденцији архиве ЛЕР-а; непосредно је одговоран за сигурност и обезбеђивање података који сачињавају базу података (bekap); учествује у раду комисије за јавне набавке.

**Услови:** стечено високо образовање из научне области природно-математичких или друштвено-хуманистичких наука на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, завршен приправнички стаж, положен државни стручни испит и познавање рада на рачунару (MS Office пакет и интернет).

**Место рада:** Ковин, ул. ЈНА бр. 5.

**III У изборном поступку проверавају се:** познавање Закона о локалној самоуправи ( „Сл. гласник РС“ број 129/2007, 83/2014 – др- закон, 101/2016 – др. закон и 47/2018) , Закона о планском систему Републике Србије („Сл. гласник РС“ број 30/2018) и Статута општине Ковин („Сл. лист општине Ковин“ број 1/2019 и 10/2019 – исправка) – путем теста (писмено); познавање рада на рачунару – практична провера, вештина комуникације – усмено.

**IV Адреса на коју се подносе пријаве:** Пријаве на конкурс подносе се на адресуОпштинска управа Ковин, ул. ЈНА бр. 5, 26220 Ковин (За Конкурсну комисију ), са назнаком „Пријава на јавни конкурс за попуњавање извршилачког радног места стручни послови на изради развојних пројеката“, препорученом пошиљком или непосредно, предајом на писарници Општинске управе Ковин, у затвореној коверти.

**V Лице задужено за давање обавештења о јавном конкурсу:** Нада Вукосављевић, тел. 013/742-104 (лок. 139), е-маил: nada.vukosavljevic@kovin.org.rs.

**VI Општи услови за запослење:** држављанство Републике Србије; да је учесник конкурса пунолетан; да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци.

**VII Рок за подношење пријаве на конкурс:**  Рок за подношење пријаве на конкурс је 15 дана и почиње да тече наредног дана од дана оглашавања обавештења о јавном конкурсу у дневним новинама “Српски телеграф“.

**VIII Трајање радног односа: Радни однос се заснива на неодређено време.**

**IX Докази који се прилажу уз пријаву на конкурс:**

* оригинал или оверена фотокопија уверења о држављанству
* оригинал или оверена фотокопија извода из матичне књиге рођених;
* оригинал или оверена фотокопија дипломе којом се потврђује стручна спрема;
* оригинал или оверена фотокопија доказа о положеном државном стручном испиту за рад у државним органима;
* оригинал или оверена фотокопија доказа о радном искуству у струци (потврде, решења и други акти из којих се види на којим пословима, у ком периоду и са којом стручном спремом је стечено радно искуство).;
* уверење да кандидат није правноснажно осуђиван на безусловну казну затвора од најмање шест месеци (извод из казнене евиденције надлежне Полицијске управе издат након објављивања конкурса).
* доказ да кандидату раније није престајао радни однос у државном органу, односно органу аутономне покрајине или јединице локалне самоуправе због теже повреде дужности из радног односа.

Сви докази прилажу се у оригиналу или у фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама, као поверени посао). Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.

**Напомена:** Документа о чињеницама о којима се води службена евиденција су: уверење о држављанству; извод из матичне књиге рођених; уверење о положеном државном стручном испиту. Законом о општем управном поступку („Службени гласник РС“, број 18/16 и 95/2018 – аутентично тумачење) прописано је, између осталог, да је орган дужан да по службеној дужности, у складу са законом, врши увид у податке о чињеницама неопходним за одлучивање о којима се води службена евиденција, да их прибавља и обрађује (члан 9. став 3.); да у поступку који се покреће по захтеву странке орган може да врши увид, прибавља и обађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Ако странка у року не поднесе личне податке неопходне за одлучивање органа, захтев за покретање поступка ће се сматрати неуредним (члан 103. став 3.).

Потребно је да учесник конкурса у обрасцу Изјава коју подноси уз пријаву, заокружи на који начин жели да се прибаве његови подаци из службених евиденција.

Попуњену изјаву је неопходно доставити уз напред наведене доказе како би орган могао даље да поступа.

Образац изјаве доступан је на сајту општине Ковин [www.kovin.rs](http://www.kovin.rs) и објављен је уз Јавни конкурс за попуњавање извршилачког радног места .

Неблаговремене, недопуштене, неразумљиве или непотпуне пријаве кандидата и пријаве уз које кандидати нису приложили све потребне доказе у оригиналу или фотокопији овереној од стране надлежног органа, Конкурсна комисија одбациће закључком.

**Садржина пријаве на конкурс**: Пријава на конкурс садржи име и презиме кандидата, датум и место рођења, адресу становања, број телефона, а по могућности и интернет адресу, податке о образовању, податке о врсти и дужини радног искуства с кратким описом послова на којима је кандидат радио до подношења пријаве на конкурс, податке о стручном усавршавању и податке о посебним областима знања. Пријава на конкурс мора бити својеручно потписана.

**Објављивање јавног конкурса :** Јавни конкурс за попуњавање извршилачког радног места у Општинској управи Ковин објављује се на интернет презентацији општине Ковин [www.kovin.rs](http://www.kovin.rs) а обавештење о јавном конкурсу са адресом интернет презентације општине Ковин, на којој је јавни конкурс објављен, објављује се у дневним новинама „Српски телеграф“ које се дистрибуирају за целу територију Републике Србије.

**Место, дан и време када ће се спровести изборни поступак:** Cа кандидатима, који су испунили услове и учествују у изборном поступку, провера стручних оспособљености, знања и вештина које се вреднују у изборном поступку, наведених у тексту јавног конкурса, биће спроведена у просторијама Општинске управе Ковин у Ковину, ул. ЈНА број 5, с тим што ће кандидати о датуму и времену бити обавештени на контакте (бројеве телефона и e-mail адресе) које наведу у својим пријавама.

**Пробни рад**: Пробни рад је обавезан за сва лица која нису заснивала радни однос у органу аутономне покрајине, јединици локалне самоуправе или државном органу и траје шест месеци. Службенику који не задовољи на пробном раду престаје радни оснос.

Службеник на пробном раду који је засновао радни однос на неодређено време а који нема положен државни стручни испит, дужан је да положи државни стручни испит до окончања пробног рада и у случају да исти не положи, престаје му радни однос.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.